
Н  А  Р  Е  Д   Б   А  
 № 8
за управление, стопанисване и ползване на земеделските земи от общинския поземлен фонд 

/Приета с Решение№266/ 24.06.2009 година на Общински съвет гр.Дулово, ДОП. С Решение 329 по Прот. №29/30.09.2025г./
___________________________________________________________

Дулово, ЮНИ 2009 година

ГЛАВА     ПЪРВА

Общи разпоредби

Чл. 1. С тази наредба се уреждат реда и условията за управление, стопанисване и ползване на земи от общински поземлен фонд (ОПФ) в съответствие с действащата нормативна уредба: Закона за общинската собственост (ЗОС), Закона за собствеността и ползването на земеделските земи (ЗСПЗЗ), Правилника за прилагане на Закона за собствеността и ползването на земеделските земи (ППЗСПЗЗ), Закон за опазване на околната среда и Наредбата за придобиване, управление и разпореждане с общинското имущество на Общински съвет, гр.Дулово и други свързани с тях нормативни документи.

Чл. 2. Кметът на Общината или упълномощен от него заместник кмет организира, ръководи и контролира стопанисването и ползването на земеделските земи от Общинския поземлен фонд.

Чл. 3. Земите от общински поземлен фонд са частна общинска собственост, съгласно определенията на ЗОС.

Чл. 4. Общински поземлен фонд по смисъла на тази наредба са земите от селскостопанския фонд, собственост на Община гр.Дулово, които се намират извън границите на урбанизираните територии и не са застроени със сгради и съоръжения. 

ГЛАВА     ВТОРА
Земи от общинския поземлен фонд

РАЗДЕЛ І

Собственост

Чл.5. Общинска собственост са земеделските земи, за които има влязло в сила решение по чл.18ж, ал.1 и 2 или по чл.27 от ППЗСПЗЗ на Общинска служба „Земеделие и гори” гр.Дулово за възстановено право на собственост, придобилите с протоколно решение на комисията по чл.19, ал.2 от ЗСПЗЗ, както и тези придобити по реда на закона.
РАЗДЕЛ ІІ

Управление и ползване на земеделските земи от общинския поземлен фонд

Чл.6. (1) Земеделските земи от ОПФ се управляват в интерес на населението в общината съобразно разпоредбите на закона и с грижата   на добър стопанин.
(2)  Общинския съвет определя годишния размер на наем за отдаване на земеделските земи от ОПФ , който не може да е по-малък от този определен от Държавния поземлен фонд.Размера на годишния наем се индексира спрямо инфлационния индекс  за страната.

 Чл. 7. (1) Земеделските земи от ОПФ могат да се  отдават под наем на български физически и юридически лица при следните условия:
1. да има влязло в сила решение в сила решение по чл.18ж, ал.1 и 2 или по чл.27 от ППЗСПЗЗ на Общинска служба „Земеделие и гори” гр.Дулово за възстановено право на собственост, придобилите с протоколно решение на комисията по чл.19, ал.2 от ЗСПЗЗ, както и тези придобити по реда на закона.

2. да е извършен въвод във владение по чл.18 ж, ал.1 или по чл.27 от ППЗСПЗЗ;

(2 ) Земеделските земи по предходната алинея се отдават под наем на безимотни и малоимотни граждани с постоянно местоживеене в населеното място, в което се намират земите.


(3) Когато земите от Общинския поземлен фонд в общината са недостатъчни, исканията на безимотните и малоимотните граждани се намаляват пропорционално.


(4) След задоволяване на нуждите на безимотни и малоимотни граждани останалата  земеделска земя от ОПФ се отдава под наем  на физически и / или юридически лица с провеждане на търг или конкурс, по реда на Наредбата за реда за придобиване, управление и разпореждане с общинското имущество на Общински съвет гр.Дулово.

(5) При наличие на споразумителен  протокол по чл.37в от ЗСЗЗ, земеделската земя се отдава под наем за срок от една стопанска година на арендатора, обработващ масива, в който попада съответния имот от ОПФ, при наем съгласно чл.6, ал.2 от настоящата Наредба.


Чл.8.
(1) Общинска администрация и Общинска служба „Земеделие и гори” подготвят сведение за земите от ОПФ по начин на трайно ползване, категория, размер и местонахождение, поливност и размер на наемната цена за 1 /един/ декар, подлежащи на отдаване под наем по населените места.


(3)  Кмета на общината и от кметовете и кметските наместници на населените места, уведомяват населението, чрез  обявление поставено на видно място в сградата на общинска администрация и кметствата и кметските наместничества, в чиито землища са земеделските земи.В обявлението се посочва и датата, от която могат да се предоставят исканията за предоставяне на земеделски земи под наем.

Чл.9 (1)  Безимотните и малоимотните граждани, които желаят да получат земеделска земя под наем, подават в 14- дневен срок от обявяването, заявление до Кмета на Общината, което съдържа следните данни; име, презиме фамилия на заявителя по документ за самоличност, ЕГН, лична карта –номер, дата и място на издаване, както и адресна регистрация.В заявлението се посочва площта и местонахождението на земеделската земя, която се иска под наем.

(2)  Към заявлението безимотните граждани  прилагат декларация, че:

1. не притежават земеделска земя;

2. не им се възстановява право на собственост върху земи по ЗСПЗЗ – пряко или  по наследство на територията на землището и в страната;
3. за неверни данни носят отговорност по чл.313 от Наказателния кодекс.
(3) Към заявлението малоимотните граждани прилагат:

1. решение по чл.18-ж, ал.1 и 2 или по чл.27 от ППЗСПЗЗ на Общинска служба „Земеделие и гори” гр.Дулово за възстановено право на собственост;

2. декларация, че не притежават  друга земеделска земя на територията на  страната;

3. декларация, че за неверни данни носят наказателна отговорност по чл.313 от Наказателния кодекс.


(4) Към заявлението се прилага нотариално заверено пълномощно, когато се подава от пълномощник.

(5) Общинска служба „Земеделие и гори” гр.Дулово изготвя служебни бележки, удостоверяващи наличието или липсата на обстоятелствата по ал.2 и 3.


Чл.10 (1)  Постъпилите в срока по чл.9  заявления се разглеждат от комисия, назначена от Кмета на Общината при спазване на изискванията за предимство, посочени в чл.21, ал.1 и 2 от ЗСПЗЗ.Съставят се списъци на безимотни и малоимотните граждани на които се предоставя право да ползват земя от ОПФ.


(2) Максималният размер земя, който може да се отдаде под наем на безимотните  и малоимотни граждани не може да надвишава 10 / десет /  декара.Малоимотните граждани могат да получат под наем такава площ, която със собствената им земя да не надвишават 10 декара. 

(3) Кметът на Общината одобрява списък на безимотните и малоимотните граждани, на които се предоставя под наем  земеделска земя от Общинския поземлен фонд.Списъкът се обявява по реда на чл.8 ал.3 и е основание за сключване  на договор за наем.


(4) Лицата, невключени в списъците  по чл.10, ал.1, могат да обжалват решението на комисията  пред кмета на Общината, в тридневен срок от датата на срока по чл.10, ал.1, като кмета на Общината в рамките на тридневен срок се произнася по същата.


Чл.11. (1) Договорът за наем се сключва от кмета на Общината за срок до 3  стопански години.


( 2) Определеният наем се заплаща еднократно в срок 1 / един / месец след сключване на договора.За платена сума се издава квитанция.


(3 ) Отдадените под наем земеделски земи от ОПФ се предават на наемателя от комисия, назначена от Кмета на Общината.За предаването се съставя протокол, подписан от двете страни.

(4)  Не се допуска преотдаване на наетата земеделска земя от ОПФ.

(5)  При лошо стопанисване на отдадената под наем земеделска земя и при  нарушаване на ал.4, наемодателят е в правото си едностранно да прекрати  предсрочно, след едномесечно предизвестие,  като платеният наем не се връща.
 
Чл.12. Придобитите с протоколно решение на комисията по чл.19, ал.2 от ЗСПЗЗ земеделски земи могат да се отдават само по реда на чл.7 и чл.9 от Наредбата за срок не повече от 3 години.


Чл.13 (1) Мерите и пасищата от ОПФ, които са публична общинска собственост съгласно чл.25 от ЗСПЗЗ, се предоставят на собственици на селскостопански животни по реда на чл.37и и 37п от Закона за собствеността и ползването на земеделските земи.


(2) Ежегодно до 1 октомври общинска администрация съвместно с Общинската служба „Земеделие и гори” изготвя списъци на мерите и пасищата, които попадат във физически блокове, определени за идентификация на земеделските парцели.


(3) Ползването на мерите и пасищата от ОПФ е възмездно, като Общински съвет в решението си по ал.2 определя размера на таксата за ползване, приходите от която се използват за подържането им.


(4) При силно охрастени, в лошо или невключени във физическите блокове мери и пасища, се допуска безвъзмездното им предоставяне на земеделски стопани със задължения за почистване и подобряване на състоянието им.

Чл.13 (1) С решение на Общинския съвет могат да се отдават под наем без търг или конкурс на търговски дружества земеделски земи от ОПФ, необходими като терени за временно използване, за спомагателни и допълнителни площадки, комуникации и други, свързани с изграждането, ремонта и поддържането на обекти на техническата инфраструктура, за срока на ремонтно-строителни дейности.Решението на Общинския съвет съдържа точна идентификация на имота и годишна наемна цена.


(2) Въз основа на решението на Общинския съвет се сключва договор за наем от Кмета на Общината.   
РАЗДЕЛ ІІІ

Разпореждане със земеделски земи от общинския поземлен фонд


чл.14. Разпореждането със земеделски земи от общинския поземлен фонд се извършва по следните способи: продажба, замяна, обезщетяване и оземляване безимотни и малоимотни граждани.


Чл.15. (1) Замяна със земи от общинския поземлен фонд се допуска само при равностойност по качество и количество на земята, въз основа на мотивирано предложение на Общинска служба „Земеделие и гори” гр.Дулово и мотивирано становище на Кмета ( Кметския наместник) на населеното място, в чието землище се намира земеделската земя, предмет на замяната, след решение на Общински съвет.


(2) Процедурата по осъществяване на замяната протича при спазване разпоредбите на ЗОС.


(3) Предлаганите за замяна имоти на физически и юридически лица не могат да бъдат с площ по-малко от 10 декара, същите трябва да бъдат с правилна форма, обработваеми, без ограничение за ползването им.

(4) Придобитите от физически и юридически лица н резултат на замяна имоти от ОПФ не подлежат на разпореждане за срок от 10 години съгласно чл.37д, ал.2 от ЗСПЗЗ, както и смяна на предназначението по искане на ползвателя.


Чл.16. При разпоредителни сделки с земи от ОПФ, Кметът на Общината възлага изготвянето на оценките на имотите, на оценител на имоти.


Чл.17. Обезщетяването на собственици със земи от ОПФ се извършва при условията и по реда на чл.19а от ЗСПЗЗ.


Чл.18.(1). Оземляване на безимотни и малоимотни граждани се извършва със земи от Общинския поземлен фонд.


(2). Оземляването се извършва от Общинска служба по „Земеделие и гори” след подадена информация от Общината за размера, категорията и местонахождението на свободните и годни за селскостопанско производство земи от ОПФ по реда на чл.20 от ЗСПЗЗ.


Чл.19. Разпореждането със земеделски земи по чл.19, ал.1 от ЗСПЗЗ става съобразно чл.19, ал.4, 9 и 10 от същия закон.

РАЗДЕЛ ІV

Опазване на земеделските земи от общински поземлен фонд от увреждане


Чл.20. Ползвателите на земеделски земи се задължават да ползват земите по предназначение с грижата на добър стопанин, да опазват земите от ерозия, заблатяване и други увреждания, както и да поддържат и повишават продуктивните им качества.


Ч.21. Общината осигурява на ползвателите информация за:


1. Продуктивните, технологичните и икономическите качества на земеделските земи.


2. Начини за опазване на повърхностния почвен слой и екологичните му функции от увреждане (замърсяване с битови отпадъци, употреба на торове, пестициди, инсектициди, биологично активни вещества и други, които са регистрирани и одобрени за приложение, а така също и за техните химически вещества, които са забранени за употреба).


3. Задължителните ограничения при ползване на земеделските земи (електропроводи с високо напрежение, застрояване, създаване на нови трайни насаждения и др.).


4. Възможностите за употреба на води за напояване, отговарящи на санитарните норми.


5. Противоерозийните сеитбообращения за ерозионно застрашените земи от ОПФ.

РАЗДЕЛ V

Възстановяване и подобряване на продуктивните качества на земеделските земи от общински поземлен фонд и рекултивация


Чл.22. (1) Възстановяване и подобряване на продуктивните качества на замърсените, заблатени, ерозирани и вкиселени земи от ОПФ целят:

1. възстановяване на нарушените екологични функции на горния почвен слой;

2. запазване и повишаване на почвеното плодородие.

(2). Дейностите по ал.1 се извършват чрез предварително разработени, съгласувани и одобрени технологии и проекти.


(3). Технологиите и проектите се утвърждават от експертен съвет, назначен със заповед на Кмета на Общината с участие на представители на Областна Дирекция „Земеделие и гори” гр.Силистра, РИОСВ гр.Русе и РИОКОЗ гр.Силистра.

(4). Изпълнителите на технологиите и проектите се определят чрез конкурс, обявен със заповед на Кмета на Общината.


Чл.23. (1)рекултивация подлежат:

1. земи с нарушен почвен слой;

2. земи, замърсени с битови отпадъци, заблатени и вкиселени, вследствие употребата на големи количества торове и химически препарати.

(2).Рекултивацията се извършва въз основа на предварително изготвен, съгласуван  и одобрен проект.

(3). За използването на рекултивираните земеделски земи по т.1 и т.2 за  не земеделски нужди е необходима промяна на тяхното предназначение по реда на Закона за опазване на земеделските земи.

(4). Финансирането дейностите по чл.22 и чл.23 се извършва след утвърждаване на бюджета на Общината от Общински съвет гр.Дулово.
ГЛАВА ТРЕТА

Административно наказателни разпоредби


Чл.24. За нарушаване разпоредбите, касаещи земите от Общинския поземлен фонд, виновните физически лица се наказват с глоба, а на юридическите лица се налага имуществена санкция по реда на Закона за опазване на земеделските земи.

1. Нарушителите на Наредбата се наказват с глоба до 100 /сто/ до 500 /петстотин/ лева за преотдадена  земя и лишаване от право да наемат общинска земя през следващата година.


2. Останалите нарушения по Наредбата се санкционират с глоба от 100 до 500 лв.


3.Актовете за установяване на административни нарушения относно управление, стопанисване и ползване на земи от Общинския поземлен фонд се съставят от определени със заповед на Кмета на Общината длъжности лица.

4.  Наказателните постановления се издават от Кмета на Общината или  от упълномощено от него длъжностно лице.

5.Административно – наказателното производство по тази Наредба се осъществява по реда на Закона за административни нарушения и наказания.
Допълнителни разпоредби

§ 1. По смисъла на тази Наредба:

1.  “Земеделски земя” е територията, която се ползва за земеделски нужди (производство на селскостопанска продукция).
2. „Стопанска година” е времето от 1 октомври на текущата година до 1 октомври на следващата;

3. „Свободни земи” по смисъла на тази Наредба са земите от ОПФ, за които за съответната стопанска година няма сключен договор за наем.

3. „Малоимотни граждани” са лицата, с които се занимават основно със земеделско производство притежават земеделска земя до 8 дка. или общо за домакинството до 10 дка., когато то се състои повече от един член.

4. „Домакинство” са съпрузите, не встъпилите в брак деца и родителите на единия или на двата съпрузи, които живеят заедно с тях.

5. „Рекултивация” е комплекс от технически и биологически дейности, с които се възстановява първоначалното ползване на земята, а когато това е невъзможно се създава друг вид ползване или се оформя подходящ ландшафт.
6. „Увреждане на почвена покривка” е изменение на физичните, химичните и биологичните характеристики на почвите, при което възниква опасност екологичните функции на почвения слой да бъдат нарушени за по-продължителен период от време.

7. „Оценител на имот” е лице, което:

 а) има необходимото образувание и професионална квалификация за оценяване на имоти;

б) притежава документ за извършване на оценки на имоти, издаден от компетентен орган;

в) има поне три години професионален опит за оценяване на имоти;

г) не е заинтересован от отчуждаването или от разпореждането, не е роднина по права линия без ограничения, по съребрена линия до четвърта степен и по сватовство до втора степан на страните по отчуждаването или разпореждането.

Преходни и заключителни разпоредби

§1. Настоящата Наредба се издава на основание  чл.22, ал.1 от Закона за местното самоуправление и местната администрация и е приета с Решение№266/ 24.06.2009 година на Общински съвет гр.Дулово и отменя Наредба №8 за стопанисване и управление на земеделските земи от общинския поземлен фонд приета с Решение №193 по Протокол 22 от 26.09.2001 година на Общински съвет гр.Дулово.  
Преходни и заключителни разпоредби
към Наредба за изменение и допълнение на Наредба № 8   за управление, стопанисване и ползване на земеделски земи от общинския поземлен фонд, приета с Решение № 329 по  Протокол № 29/30.09.2025 г.
§2. Считано от датата на въвеждане на еврото в Република България, размерът на всички парични стойности, посочени в български лева, се превалутира и закръглява в ЕВРО, съобразно реда по чл. 12 и чл. 13 от Закона за въвеждане на еврото в Република България.

ИНЖ. СЕЗГИН ГАЛИБ

ПРЕДСЕДАТЕЛ НА ОБЩИНСКИ СЪВЕТ – ДУЛОВО

